Кичи голландиялыктар

Кичи голландиялыктар – XVII кылымдагы голландиялык көп сандагы живописчилер чөйрөсү. Алардын чыгармачылыгы камералык мүнөзүнө жана картиналарынын чакан көлөмүнө байланыштуу, андан сырткары, аларга замандаш чыгаан сүрөтчүлөрдөн (мисалы, Хальс, Рембрандт) айырмалоо үчүн ушундайча аталган. К. г. термини – шарттуу термин, себеби бул аталыш бириктирген сүрөтчүлөр (Питер де Хоох, Терборх, Метсю, Стэн жана башкалар) голланд көркөм искусство тарыхында (жана дегеле реалисттик көркөм искусство тарыхында) абдан көрүнүктүү орунду ээлейт. 

 Колдонулган адабияттар 
Кыргыз сүрөт искусствосу: Энциклопедиялык окуу куралы/Мамлекеттик тил жана энциклопедия борбору. -Б.:, 2004
Категория:Кыргыз сүрөт исскуствосу